62024CO0450_INF
Rješenje Suda (deveto vijeće) od 10. veljače 2025. –[Cudu] (
i
)
(predmet C-450/24)
„Zahtjev za prethodnu odluku – Članak 99. Poslovnika Suda – Odgovor koji se može jasno izvesti iz sudske prakse – Članak 17. Povelje Europske unije o temeljnim pravima – Pravo vlasništva – Okvirna odluka 2005/212/PUP – Oduzimanje imovinske koristi, sredstava i imovine pribavljene kaznenim djelima – Nacionalni propis kojim se predviđa oduzimanje u korist dotične države članice imovine korištene za počinjenje kaznenog djela nezakonitog istovara robe u provozu – Imovina u vlasništvu treće osobe ”
Pravosudna suradnja u kaznenim stvarima – Okvirna odluka o oduzimanju imovinske koristi, sredstava i imovine pribavljene kaznenim djelom – Područje primjene – Oduzimanje – Pojam – Nacionalna mjera za oduzimanje u korist države imovine koja pripada trećoj strani u dobroj vjeri upotrijebljene za počinjenje kaznenog djela nezakonitog istovara robe u provozu – Mjera koju je nacionalni sud odredio u vezi s kaznenim djelom koja dovodi do konačnog oduzimanja zaplijenjene imovine – Uključenost – Temeljna prava – Pravo vlasništva – Nacionalni propis koji omogućuje oduzimanje, u korist države, imovine koja pripada trećoj strani u dobroj vjeri, upotrijebljene za počinjenje kaznenog djela nezakonitog istovara robe u provozu – Nedopuštenost
(Povelja Europske unije o temeljnim pravima, čl. 17. st. 1.; Direktiva Europskog parlamenta i Vijeća 2014/42, čl. 2. t. 4.; Okvirna odluka Vijeća 2005/212, uvodna izjava 3. i čl. 2. st. 1.)
(t. 26.-31. i t. 1. izreke)
Izreka
Članak 2. stavak 1. Okvirne odluke Vijeća 2005/212/PUP od 24. veljače 2005. o oduzimanju imovinske koristi, sredstava i imovine pribavljene kaznenim djelom, u vezi s člankom 17. stavkom 1. Povelje Europske unije o temeljnim pravima,
treba tumačiti na način da mu se:
protivi nacionalni propis kojim se dopušta oduzimanje predmeta upotrijebljenog za počinjenje kaznenog djela nezakonitog istovara robe u provozu ako to sredstvo pripada trećoj strani u dobroj vjeri.
(
i
)	Naziv ovog predmeta je izmišljen. On ne odgovara stvarnom imenu nijedne stranke u postupku.